Geloof soos 'n mosterdsaadjie: Helena Hugo Graffiti Boeke
Soek resultate: Helena Hugo
Geloof soos 'n mosterdsaadjie is die eerste van 'n drieluik wat die boeiende verhaal van Andreas Beyers en Estie Wolmarans vertel. Die temas is geloof, hoop en liefde. Die drieluik skop af in Andreas se kinderjare, waar 'n tragedie sy lewe onherroeplik verander en hy gewikkel raak in die stryd en konflik tussen goed en kwaad. Hierdie eerste boek fokus op geloof en die stryd om die lewe te aanvaar as mens met die dood gekonfronteer word.
Andreas dink as afgetrede predikant terug aan sy lewe - dit is soos om 'n boek te lees waarvan daar bladsye uitgeskeur is. Hy onthou party hoofstukke so helder soos vandag, ander so vaag soos drome. Stories oor sy kleintyd, dié kom van oral af - van sy ma en pa, Safira, ander grootmense en sy boetie, Stephan. Hierdie stories neem hy met 'n knippie sout, glo hy ter wille van die vertellers. Hy is oor die algemeen inskiklik van geaardheid, iemand wat sy kleinkinders 'n people pleaser sou noem. Wat van Afrikaans gaan word, weet hy nie.
Hy en Stephan, het in 'n pastorie grootgeword. Dis ook waar Andreas veronderstel was om die eerste lewenslig te aanskou, op die dubbelbed in die hoofslaapkamer waar hy, soos hy dit later uitgewerk het, waarskynlik ook verwek is. Suster Lenie Joubert, die gemeente se vroedvrou en hul huisdokter, dokter Morrie Jacobs, sou Louisa kom bystaan. Dit sou 'n tuisgeboorte wees, 'n private aangeleentheid in die veiligheid van haar eie huis.
Van kleintyd af word Andreas nie net geestelik getoets nie, maar ook fisiek. Sy eie behoeftes en begeertes kry soms die oorhand. Byna te laat besef hy dat hy op ander dinge as geloof gereken het. Eers dan leer hy om hom geheel en al te onderwerp aan die wil van die Here. Geloof soos 'n mosterdsaadjie, sê Jesus, is al wat jy nodig het.
Die lewe loop wye draaie met Janine van die Weskusdorpie af, eers Londen toe saam Greg Walker en nou weer in Roodepoort. Frustrasies bring versoekings, en sy wil bietjie uitkom, maar as ma kom sy tot die besef dat haar dogters nie net haar verantwoordelikheid is nie, maar ook haar grootste vreugde. Om terug te gaan dorp toe en 'n gesin te begin saam met haar ou liefde wat haar onvoorwaardelik vergewe het, is per slot van sake nie 'n verpligting nie, maar God se antwoord op haar gebede.
'In Alinda se lampie werk Alinda al lank in Saoedi-Arabië, en van 'n prins op 'n Arabier-perd is daar geen sprake nie. Haar lewe is vervelig . . . tot 'n man op 'n dag voor haar staan met 'n silwerlampie. "Magic lamp will make you happy," sê hy. Alinda kan doen met 'n bietjie geluk noudat prinses Irmina dr Danie Hartogh se hart gesteel het. Sy koop die lampie net daar. Wie weet, dalk kan 'n towergees haar help om sy liefde terug te wen . . .
In Narkose vir die hart het dr Saranie du Plessis haar worshond, haar lovebirds en haar narkotiseur-studies. Meer soek sy nie. Dat sy aan die verkeerde kant van dertig en steeds manloos is, is iets wat haar familie groter hoofbrekens besorg as vir haar. Daar is egter één man wat haar hart vinniger kan laat klop: die afsydige dr Franz Strauss. Hy staan bekend as die Walskoning, en Saranie sal voorwaar nie omgee om deur hom uit haar skoene gedans te word nie. Net jammer dat die draak Glenda Olckers reeds haar kloue in Franz geslaan het . . .'
In Liefde met gevoel wonder Magriet hoe sy van Walter ontslae kan raak. Boonop moet sy weens 'n besering fisioterapie kry. Haar terapeut, Pierre, is die mooiste man wat sy nog ooit gesien het.
In Veldpad van verlange moet Paulie vir drie weke veldwerk doen op 'n plaas in die Vrystaat. Sy het egter ernstige bedenkinge oor haar spanlede. Soos sy verwag het, is daar van die eerste dag af haakplekke.
Helena Hugo Keur 1
Liefde is 'n Franse sprokie
Tot die dood ons skei - Toe sy Theo Wessels die eerste keer sien, bloos Marissa du Plessis asof hy 'n vuur in haar aangesteek het.
Wilde rose - Adria Bianco ken mans: Sy werk in 'n manswêreld en verwag altyd die ergste.
Liefde is 'n Franse sprokie - Aimee Harrison vlug asof die duiwel haar jaag, want Kurt Hellberg is 'n welvarende en arrogante wreedaard wat nie daaraan gewoond is om gedwarsboom te word nie.
Sal Isabelle in die laaste boek in die Isa-trilogie leer om God se geskenk na waarde te ag en bevryding vind?
In Liefde maak heel, die laaste aflewering van Helena Hugo se trilogie oor Isa, leer Isa dat sy net bevry kan word as sy God se geskenk vir die mensdom na waarde ag en verstaan wat in sy Vaderhart gebeur toe Hy besluit het om sy Seun vir haar sondes te gee. Die begrip 'vergifnis' word in die Bybelstudieklas uitgepluis, maar dis moeilik om dit in die werklike lewe toe te pas. Isa word deur haar verlede beheer en sy kom nie sover om vrede te maak nie.
Kos was haar pynstiller en vandat sy dit nie meer het nie, gryp sy na ander verdowingsmiddels: koopgiere, haar ou skoolmaats wat haar vrygewigheid uitbuit, casino's, kunsuitstallings, teatervertonings, haar nuwe status as suksesvolle kunstenaar en selfs liefdadigheidswerk.
Eers het sy geëet om haar diepste seer te verwerk - die stukkende verhouding tussen haar en haar ma, die verwerping deur haar skoolmaats - nou 'leef' sy. Maar in die proses lei sy 'n dubbele lewe en jok sy vir Adam.
Wat gaan Isa met haar diepste seer doen? Gaan sy dit bly wegsteek agter haar 'pynstillers'? Gaan sy die moeilike proses om jare lange verwerping verwerk, deurstaan. Sal sy kan leer om te vertrou dat ander haar nou aanvaar - ook al onthou hulle hoe sy eers was? Hoe lank gaan sy aanhou om stiging vir haar nuwe status in die samelewing te soek sonder om te besef dat sy soms in die proses uitgebuit en mislei word? Is daar iets soos Goddelike ingryping, ook in die lewe van twyfelaars?